laion/Wikipedia-Exotic huggingface dataset:
Spinatiroheline

Spinatiroheline on üks rohelistest värvitoonidest, sügav tumeroheline värvus. Värvust kirjeldatakse soojatoonilise, kollase poole kalduva sügavrohelisena, mis sarnaneb spinati lehtede värvusega. Nimetus võis algselt viidata spinati kasutamisele toidu roheliseks värvimiseks. Spinatirohelisena kirjeldati 19. sajandil jahiriietuse tagasihoidlikku tumerohelist värvi. 1905. aastast pärit värvinäidiste kogu "Répertoire de couleurs pour aider à la détermination des couleurs des fleurs, des feuillages et des fruits" aiandusega tegelejate tarbeks teises köites kirjeldatakse spinatirohelist kui spinatipeenra ligikaudset värvust pilves ilmaga 6–8 meetri kauguselt. Spinatilehed Spinatilehed Prantsuskeelne värvinimetuste portaal pourpre.com annab spinatirohelise (vert épinard) vasteks tumeroheliste toonivahemiku                          . Värvinimetuste portaal code-couleur.com annab spinatirohelise vasteks keskmise tumerohelise      . RAL Design värvitoon 140 60 20 Spinatgrün on nefriit- või mandlirohelisega sarnanev heledam roheline      . Pantone värvivaliku toon 16-0439 Spinach Green on soe heleroheline      . Prantsuskeelne väljend "paysage épinard" 'spinatimaastik' on maalikunstis halvustav väljend maastikumaali kohta, milles domineerib roheline värv. Mürdiroheline Kroomroheline épinard. - pourpre.com Émile de La Bédollière, Dictionnaire des ménages, Paris, 1839. - Centre National de Ressources Textuelles et Lexicales (CNRTL) L'élégant, journal des tailleurs. 20 septembre 1938 Vert Epinard. - Répertoire de couleurs pour aider à la détermination des couleurs des fleurs, des feuillages et des fruits / publié par la Société française des chrysanthémistes /.../. lk 270 #V. - code-couleur.com https://www.ralcolorchart.com/ral-design/ral-140-60-20 https://icolorpalette.com/color/pantone-16-0439-tcx
Soonik

Soonik (Delicatula integrella) on šampinjonilaadsete seltsi heinikuliste sugukonda kuuluv seente liik. Soonik andmebaasis eElurikkus
Lainjasservaline tümak

Lainjasservaline tümak (Osteina undosa) on torikulaadsete seltsi kuuluv seeneliik. Lainjasservaline tümak andmebaasis eElurikkus.
Georg (Saksimaa)

Georg (sündinud Friedrich August Georg Ludwig Wilhelm Maximilian Karl Maria Nepomuk Baptist Xaver Cyriacus Romanus von Sachsen, 8. august 1832 Pillnitz – 15. oktoober 1904 Pillnitz) oli 1902. aastast kuni 1904. aastani Saksimaa kuningas. Ta kuulus Wettinite dünastia Alberti liini. Georg sündis hilisema kuninga Johanni ja Bayeri printsessi Amalie kolmanda pojana. 1849.–1850. aastal käis ta umbes pool aastat Bonni ülikoolis, 1852.–1853. aastal teenis ta Radebergi garnisonis leitnandina. 1854. aastal sai tema isa kuningaks ning tema vanem vend Albert kroonprintsiks, ise oli ta troonijärgsuselt teine. Austria-Preisi sõja ajal juhtis ta Saksi armee 1. ratsaväebrigaadi, Prantsuse-Preisi sõjas juhtis ta 1. jalaväedivisjoni ja hiljem 12. armeekorpust. 18. jaanuaril 1871 esindas ta Versailles' rahuläbirääkimistel Saksimaad. 1888. aastal ülendati ta Preisi armee kindralfeldmarssaliks. 1902. aastal sai Georg oma venna surma järel 70. aastaselt Saksimaa kuningaks. Ta oli ebapopulaarne, kuna erinevalt varasemast kombest ei loobunud ta oma poja kasuks troonist. 1904. aastal suri ta kopsupõletikku. Ta maeti Dresdeni õukonnakirikusse. 1859. aastal abiellus Georg Lissabonis Portugali printsessi Maria Annaga. Neil oli kaheksa last: Marie Johanna (1860–1861) Elisabeth Albertine (1862–1863) Mathilde (1863–1933) Friedrich August III (1865–1932) Maria Josepha (1867–1944) Johann Georg (1869–1938) Maximilian (1870–1951) Albert (1875–1900) Walter Fellmann. Sachsens Könige 1806–1918. Koehler&Amelang, München ja Berliin, 2000, ISBN 3-7338-0233-0. Otto Posse. Die Wettiner. Genealogie des Gesamthauses. Zentralantiquariat Leipzig, 1994, ISBN 3-7463-0171-8. Saksi hertsog Albert. Die Wettiner in Lebensbildern. Styria-Verlag. Graz/Viin/Köln, 1995. ISBN 3-222-12301-2. Konrad Sturmhoefel. Zu König Georgs Gedächtnis. Ein Abriß seines Lebens. Baensch, Dresden, 1905. Luise von Toscana. Mein Leben. Dresden, 1991. ISBN 3-364-00225-8. Hans Körner. Georg, König von Sachsen. Neue Deutsche Biographie (NDB). Osa 6, Duncker & Humblot, Berliin, 1964, ISBN 3-428-00187-7, lk. 227. (Digitaliseeritud).
Inglise roheline

Värvinimetus "Inglise roheline" (kasutatakse kunstitarvete jm värvuse märkimiseks) võib tähendada üht alljärgnevaist: pigmendisegu kroomroheline (prantsuse keeles vert anglais) või selle värvus pigmendisegu Hookeri roheline või selle värvus British racing green
Riina Vanhanen

Riina Vanhanen (1984. aastani Riina Babitševa; sündinud 10. veebruaril 1953 Elvas) on eesti lavastuskunstnik. Ta lõpetas 1971. aastal Tallinna 2. Keskkooli ja õppis aastatel 1974–1981 Eesti NSV Riikliku Kunstiinstituudi (ERKI) maali-teatridekoratsiooni erialal (juhendaja Mari-Liis Küla). Vanhanen oli aastatel 1971–1976 Eesti Telefilmi multifilmikunstnik, 1978–1988 Rakvere Teatri peakunstnik, 1985–1987 ka ERKI õppejõud, 1996–1998 Vanalinnastuudio peakunstnik ja 1998–2001 kunstnik, 1986–2008 Viru säru kunstnik, tegutses ka vabakutselisena. Ta tegi lavakujundusi ka Soome ja teistele Eesti teatritele, kujundas Hortus Musicuse jt muusikakollektiivide kostüüme, laulu- ja tantsupidusid, filme ning 1989. aastast Tuglase Seltsi mardilaatu Helsingi Wanas Sadamas ja Kaablitehases, esines isikunäitustega. Vanhanen on Eesti Teatriliidu (1981), Eesti Lavastuskunstnike Liidu (1993) ning Eesti Kunstnike Liidu liige (1983). "Keskpäev" (1981, kunstnik) "Kann allikal" (1988, kunstnik) "Siis sai õhtu ja sai hommik" (1990, kunstnik) 1978–1980 Üleliidulise noorte lavajõudude ülevaatuse laureaat 1980 Balti liiduvabariikide III teatrikunstnike triennaali peapreemia 1980 Eesti Teatriühingu aastapreemia 1980–1981 Noorte lavajõudude ülevaatuse I preemia 1981 Eesti Teatriühingu aastapreemia "Vanhanen, Riina - Eesti Entsüklopeedia". etbl.teatriliit.ee. Vaadatud 4. augustil 2024. "Õnnitleme Riina Vanhaneni 70 aasta juubeli puhul! | Eesti Kunstnike Liit". www.eaa.ee. Vaadatud 4. augustil 2024. "Keskpäev (1981) - Eesti filmi andmebaas". www.efis.ee. Vaadatud 4. augustil 2024. Liit, Eesti Lavastuskunstnike. "RIINA VANHANEN". Eesti Lavastuskunstnike Liit. Vaadatud 4. augustil 2024. https://dea.digar.ee/?a=d&d=punanetaht19861009.2.14&srpos=1&e=-------et-25--1-byDA%2cbyAU%2cbyTI-txt-txIN%7ctxTI%7ctxAU%7ctxTA-%22riina+vanhanen%22+%22viru+s%c3%a4ru%22------------ https://www.elab.ee/inimene/13801/riina-vanhanen/
Harvardi Kennedy Kool

Harvardi Kennedy Kool (inglise Harvard Kennedy School, HKS, ametliku nimega John F. Kennedy School of Government) on Harvardi ülikooli kuuluv avalikule haldusele ja sisepoliitikale orienteerunud kool, mis asub Cambridge’is, Massachusettsis. HKS pakub magistri- ja doktoriõppe programme. Kool asutati 1936. aastal, suuresti tänu Lucius Littaueri 2 miljoni dollarisele annetusele, mis oli tolle aja suurim annetus. 1966. aastal nimetati asutus kolm aastat varem mõrvatud Ameerika Ühendriikide presidendi John F. Kennedy auks tema järgi ümber. Kooli oli lõpetanud umbes 23 000 õpilast, sealhulgas ka mitmed riigipead ja ministrid. Harvardi ülikool Harvard Institute of Politics "Harvard Kennedy School". Studyportals. Vaadatud 28. augustil 2024. "Harvard Kennedy School: About". Harvardi Kennedy Kool. Vaadatud 28. augustil 2024. "Harvard Kennedy School of Government: tudo sobre uma das melhores escolas de administração pública do mundo". Estudar Fora. 23. august 2023. "Harvard Kennedy School". for9a. Vaadatud 28. augustil 2024.
St. George Terminal

St. George Terminal on Staten Islandi põhjakaldal Manhattanist ligikaudu 8 km kaugusel asuv ühistranspordikeskus, mis teenindab parvlaevasid, reisironge ja linnaliinibusse. New Yorgi lahe ääres järgnevad pärast maa-alust tunnelit sellele raudteepeatused Tompkinsville, Stapleton ja Clifton. 1880. aastate alguses rajama hakatud ning 1905. aastal valminud ja 1951. aastal pärast tulekahjut taasavatud terminal asub samanimelises naabruskonnas New Yorgis. Raudteeperroone on jaama peale kokku 5+1. Metropolitan Transportation Authority opereerib sealt üle saare mitmete bussiliinidega. West Midtown Terminal Whitehall Terminal
Tiit Lehtmets

Tiit Lehtmets (sündinud 15. septembril 1952 Tallinnas) on eesti viievõistleja ja sporditegelane. Ta lõpetas 1971. aastal Tallinna 2. Keskkooli ja 1975. aastal Tallinna Pedagoogilise Instituudi kehakultuuriteaduskonna. Lehtmets hakkas moodsat viievõistlust harrastama 1965. aastal Dünamo sektsioonis Kalju Lage ja Enn Liivaku juhendamisel. Ta tuli 1969. aastal Eesti noortemeistriks ja võitis Eesti Dünamo meeskonnas Nõukogude Liidu juunioride meistrivõistlustel pronksi. Lehtmets töötas aastatel 1978–1982 Tööjõureservide ujumiskooli direktorina ja 1982–1989 Kalevi kesknõukogu aseesimehena, Julianus Inkasso müügijuhina ning Grandhausi müügi- ja turundusjuhina (2009. aastast juhatuse liige), kuulus 1982–1987 Kalevi kesknõukogu presiidiumi ja 1989–1990 Moodsa Viievõistluse Föderatsiooni presiidiumi. 1972 NSV Liidu meistersportlane 1987 Kalevi auliige "ESBL". www.esbl.ee. Vaadatud 5. augustil 2024.
Hortiboletus bubalinus

Hortiboletus bubalinus on puravikulaadsete seltsi puravikuliste sugukonda kuuluv liik seeni. Hortiboletus bubalinus andmebaasis eElurikkus.
Margherita pitsa

Margherita pitsa (itaalia keeles Pizza Margherita) on Napoli pitsa tüüp. See on ringikujuline, äär on kõrgem ning kaetud tomatite, mozzarella (pühvlimozzarellaga), värske basiiliku ja oliiviõliga. Tainas valmistatakse segades vee, soola ja pärmi jahuga. Napoli köök Napoli pitsa Pizza marinara Google Books ngrams comparing "pizza Margherita" and "Margherita pizza" in English books -- https://books.google.com/ngrams/graph?content=pizza+Margherita%2CMargherita+pizza&year_start=1950&year_end=2019&corpus=en-2019&smoothing=3 "Margherita Pizza". La Cucina Italiana. Vaadatud 18. juunil 2024. "Il disciplinare dell'Associazione Verace Pizza Napoletana". AVPN (itaalia). Vaadatud 2. veebruaril 2024. De Bourcard, Francesco (1866). Usi e costumi di Napoli e contorni descritti e dipinti. Naples.
Domino's

Teiste tähenduste kohta vaata artiklit Domino. Domino's Pizza, Inc. (lühidalt Domino's) on Ameerika Ühendriikide pitseeriakett, mis asutati aastal 1960. Ettevõte on registreeritud Delaware'i osariigis, selle peakorter asub Ann Arbori lähedal Michiganis. Aastal 2018 oli Domino'sil ligi 15 000 restorani (üle 5600 Ameerika Ühendriikides, 1500 Indias ja 1200 Suurbritannias) enam kui 83 riigis ja 5701 linnas üle maailma. Eesti esimene Domino'si restoran avas uksed detsembris 2023 Mustamäe Keskuses Tallinnas. "Domino's Pizza 2021 Annual Report Results". 1. märts 2022. Originaali arhiivikoopia seisuga 3. november 2022. Vaadatud 2. novembril 2022. "US SEC: Form 10-K Domino's Pizza, Inc". U.S. Securities and Exchange Commission. Originaali arhiivikoopia seisuga 27. jaanuar 2018. Vaadatud 26. jaanuaril 2018. "Form 10-K". www.sec.gov. Originaali arhiivikoopia seisuga 3. november 2018. Vaadatud 3. novembril 2018. "Profile: Domino's Pizza Inc (DPZ)". Reuters. 9. juuni 2017. Originaali arhiivikoopia seisuga 11. juuni 2017. Vaadatud 11. juunil 2017. "Welcome!". Domino's Farms Office Park. Originaali arhiivikoopia seisuga 11. juuni 2017. Vaadatud 11. juunil 2017. https://www.err.ee/1609186546/fotod-domino-s-pizza-avas-eestis-uksed dominospizza.ee/et/tallinn/
Emsi telegramm

Emsi telegramm (prantsuse keeles Dépêche d'Ems, saksa keeles Emser Depesche) oli 13. juulil 1870 avaldatud sõnum, mille tõttu kuulutas Prantsusmaa kuus päeva hiljem Preisimaale sõja ning algas 1871. aastani kestnud Prantsuse-Preisi sõda. Algselt saatis telegrammi Heinrich Abeken kuningas Wilhelm I suveresidentsist Bad Emsist kantsler Otto von Bismarckile Berliini. Telegrammis kirjeldas ta Prantsusmaa suursaadiku esitatud nõudmisi seoses Hispaania pärilusega. Põhja-Saksa Liidu kantsler Bismarck lekitas telegrammi ajakirjandusse ning see tekitas poleemikat nii Prantsusmaal kui Saksamaal. Guillaume Schnaebelé Saksamaa ühendamine Crankshaw, Edward. Bismarck. The Viking Press. 1981. Howard, Michael. The Franco-Prussian War. New York: Dorset Press. 1990 (originally published in 1961). ISBN 0-88029-432-9 Koch, H. W. A History of Prussia. New York: Dorset Press. 1987 (originally published in 1978). ISBN 0-88029-158-3 Taylor, A. J. P. Bismarck, The Man and the Statesman. New York: Vintage Books. 1967. Sloane, William M. (detsember 1900). "Bismarck as a Maker of Empire". Political Science Quarterly. Michael. 15 (4): 647–66. DOI:10.2307/2140466. ISSN 0032-3195. JSTOR 2140466. Emsi telegrammi mõlemad versioonid saksa keeles
Ludwig Friedrich Leopold von Gerlach

Ludwig Friedrich Leopold von Gerlach (17. september 1790 – 10. jaanuar 1861) oli Preisimaa kindral, kuningas Friedrich Wilhelm IV adjutant ning Otto von Bismarcki lähikondlane. Agatha Ramm, Germany, 1789-1919: a political history, pp. 233-234
Pantelimon

Pantelimon on linn Rumeenias Ilfovi maakonnas. Pantelimon asub ajaloolises Munteenia piirkonnas, Bukaresti kesklinnast ligikaudu 9 km idas. Linna läbib põhimaantee DN3. Asula on tekkinud 17. sajandil. Küla esialgne nimi oli Obilești, hiljem sai selle nimeks Florești. Küla lähedale ehitati Püha Panteleimoni klooster, mille järgi küla praeguse nime sai. Kommunistliku režiimi ajal lammutati kloostri kirik ja selle asemele rajati luksuslik turismikompleks, mis avati 1987. aastal (Lebăda kompleks). 2001. aastal anti kompleks Rumeenia õigeusu kirikule tagasi. 1950. aastal liideti Pantelimon Bukarestiga, kuid muudeti 1981. aastal taas iseseisvaks asulaks. Linnaks sai Pantelimon 30. detsembril 2005. aastal. 2011. aasta rahvaloenduse andmetel oli Pantelimoni elanikest rumeenlasi 80,61%, mustlasi 2,83% ja teistest rahvustest inimesi 0,78%. Rahvus oli teadmata 15,78%-l elanikest. Despre orașul Pantelimon Primaria Orasului Pantelimon. Vaadatud 5. augustil 2024 Monografie Biserica Sfântul Pantelimon. Vaadatud 5. augustil 2024 Pantelimon România Geografică. Vaadatud 5. augustil 2024
Carl Brockelmann

Carl Brockelmann (17. september 1868 Rostock – 6. mai 1956 Halle) oli väljapaistev saksa orientalist ja semitoloog, Breslau ja Berliini ülikooli professor. "Geschichte der arabischen Litteratur", 1898–1942 "Grundriss der vergleichenden Grammatik der semitischen Sprachen", Bd. 1–2, 1908/1913 "Semitische Sprachwissenschaft", 2. Aufl. 1916 "Lexicon Syriacum", 2. Aufl. Halle 1928 "Syrische Grammatik", Leipzig 1938 "Geschichte der islamischen Völker und Staaten" "Abessinsche Studien. Berlin: Akademie Verlag", 1950 "Osttürkische Grammatik der islamischen Litteratur-Sprachen (sic) Mittelasiens", Leiden 1954 "Hebräische Syntax", 1956 "Arabische Grammatik", Leipzig 1960 (arvukad uustrükid)
Allan Aint

Allan Aint (25. detsember 1969 Tartu – 13. veebruar 2024) oli eesti kitarrist. Ta oli Genialistide kitarrist ja Genialistide Klubi haldusjuht.
Tissot

See artikkel räägib käekellatootjast. Teiste tähenduste kohta vaata lehekülge Tissot (täpsustus). Tissot SA (prantsuskeelne hääldus [tissoo]) on Šveitsi käekellatootja. See kuulub ettevõttele The Swatch Group. Tisso' kellatehase rajasid Charles-Félicien Tissot ning tema poeg Charles-Émile Tissot aastal 1853 Le Lockle'is Šveitsis. Tissot ei ole seotud teise Šveitsi kellafirmaga Mathey-Tissot. Käekellatootjate loend Swiss made "Company Overview of Tissot SA". www.bloomberg.com. Vaadatud 4. veebruaril 2019. "Tissot: The Brand". Tissot. Originaali arhiivikoopia seisuga 2. detsember 2014. Vaadatud 10. detsembril 2014. www.tissotwatches.com
Breguet

Breguet on Šveitsis asuv käekella-, kella- ja ehtetootja, mille asutas 1775. aastal Abraham-Louis Breguet Pariisis Prantsusmaal. Ettevõtte peakorter asub L'Abbayes Šveitsis ning see on üks vanematest siiani tegutsevatest käekellatootjatest, Breguet on valdkonna arengusse palju panustanud. Aastal 1780 leiutas Abraham Breguet isekeerava kella (tourbillon) ning aastal 1810 meisterdas ta maailma esimese käekella (kell Breguet No.2639 Napoli kuningannale Caroline Bonaparte'ile). Breguet' kellad on kõrgelt hinnatud. Aastate jooksul on selle firma kellasid kasutanud teiste hulgas Napoleon I, George III, kuninganna Victoria, Aleksander I, Ettore Bugatti, Winston Churchill, Sergei Rahmaninov, Gioachino Rossini ja Artur Rubinstein. Detsembris 2012 müüdi üks Breguet' kell New Yorkis 6,8 miljoni $ eest. Breguet kuulub aastast 1999 The Swatch Groupile. Käekellatootjate loend Manufacture d'horlogerie "Tourbillon | Breguet". www.breguet.com. Vaadatud 6. jaanuaril 2019. "Abraham-Louis Breguet | Timepiece Luminaries | THE SEIKO MUSEUM". museum.seiko.co.jp. Vaadatud 6. jaanuaril 2019. "Self-winding | Breguet". www.breguet.com. Vaadatud 6. jaanuaril 2019. "First wristwatch | Breguet". www.breguet.com. Vaadatud 20. detsembril 2018. "Brand - Fondation de la Haute Horlogerie". www.hautehorlogerie.org. Vaadatud 18. jaanuaril 2019. "Marking time: one watchmaker's literary tributes". The Telegraph (Briti inglise). 14. juuni 2017. ISSN 0307-1235. Vaadatud 18. jaanuaril 2019. "Breguet: the Expression of Being – FHH Journal". journal.hautehorlogerie.org (Ameerika inglise). Vaadatud 18. jaanuaril 2019. Clymer, Benjamin (14. jaanuar 2016). "A Week On The Wrist: The Breguet Classique Chronométrie 7727". HODINKEE (inglise). Vaadatud 18. jaanuaril 2019. "Breguet Ranked Most Prestigious Among Pentamillionaires". Luxury Insider (inglise). 6. juuni 2012. Originaali arhiivikoopia seisuga 8. juuni 2019. Vaadatud 18. jaanuaril 2019. "Distinguished Patrons (1824 - 1863) Timeline | Breguet". www.breguet.com. Originaali arhiivikoopia seisuga 21. aprill 2022. Vaadatud 17. jaanuaril 2019. "The Duc d'Orléans Breguet Sympathique". Sotheby's. Vaadatud 17. veebruaril 2019. DeMarco, Anthony. "Rare Breguet Clock Sells For Record $6.8 Million". Forbes (inglise). Vaadatud 18. veebruaril 2019. "Breguet Clock With Docking Pocket Watch Re-Sets Record For A Clock At Auction, Fetching $6.8 Million at Sotheby's New York". Hodinkee (inglise). 5. detsember 2012. Vaadatud 18. veebruaril 2019. Koduleht
St. Pauli

See artikkel räägib linnajaost. Jalgpalliklubi kohta vaata artiklit FC St. Pauli. St. Pauli (Sankt Pauli) on linnajagu Hamburgi Hamburg-Mitte rajoonis Saksamaal. St. Pauli asub Elbe paremal kaldal, lähedal asuv Landungsbrücken on osa Hamburgi sadamast. Seal asuvas Reeperbahni piirkonnas on maailmakuulus punaste laternate tänav. Aastal 2020 elas St. Paulis 21 901 inimest.
Külli Erimäe

Külli Erimäe (sündinud 2. jaanuaril 1972) on eesti lastelaulukirjutaja ja muusikaõpetaja. Ta töötab Tallinna Kadaka Lasteaias ja Lastesõimes Planeedi Mudila muusikaõpetajana. Lisaks on ta Mudilaste Muusika OÜ omanik . Tema loomingut on esitatud Tallinna lasteaedade laulupeol LauluLinnuTee ja konkursil Lasterikkuse Võlumaailm. Laulik "Eripere mängulood", 2018. Avaldatud koos Sirje Toomperega. Laulik "Pääsukese laul", 2024. Mudilaste Muusika OÜ koduleht Mudilaste Muusika YouTube'i lehekülg DELTA. Külli Erimäe tutvustab äsja ilmunud uut lastelaulikut, 24.09.2018. Külli Erimäe ja Airi Liimetsa teadusartikkel "Lapsele laulmise fenomen koduses kasvatuskultuuris" "Mudilaste Muusika OÜ". teatmik.ee. ""Eripere mängulood" kataloogis ESTER". ester.ee. ""Pääsukese laul" kataloogis ESTER". ester.ee.
Reeperbahn

Reeperbahn (saksakeelsed hüüdnimed die sündige Meile ('patune miil') ja Kiez) on tänav ja meelelahutuspiirkond Hamburgi St. Pauli linnaosas Saksamaal. See on peale Sternschanze üks kahest linna ööelukeskusest ning seal asub linna punaste laternate tänav. Reeperbahni festival on üks maailma suurematest klubifestivalidest. Prostitutsioon Saksamaal
Garnier

Garnier (prantsuskeelne hääldus [garnje]) on Prantsuse kosmeetikatootjale L'Oréal kuuluv bränd. Selle all toodetakse juukse- ja nahahooldustooteid.
Pantene (bränd)

Pantene (prantsuskeelne hääldus [panten]) on Šveitsist alguse saanud juuksehooldustoodete bränd, mis kuulub Ameerika Ühendriikide ettevõttele Procter & Gamble. Pantene sai alguse Hoffmann–La Roche'i ravimifirmas aastal 1945 ning sai nime pantenooli järgi. Aastal 1985 ostis selle Ameerika Ühendriikide ettevõte Vicks, samal aastal omandas Vicksi Procter & Gamble. Wells, John (27. august 2008). "Pantene". John Wells's phonetic blog. Dyer, Davis (2004). Rising Tide: lessons from 165 years of brand building at Procter & Gamble. Harvard Business Press. Lk 277. www.pantene.co.uk/en-gb/
Fa (bränd)

See artikkel räägib brändist. Teiste tähenduste kohta vaata artiklit Fa. Fa on Saksa hügieenitarvetebränd. See kuulub ettevõttele Henkel AG. Fa toodete hulka kuuluvad nahahoolduskreemid ja -geelid, dušigeelid, seebid ja deodorandid. "Brands & Businesses". Henkel. Vaadatud 2. oktoobril 2016. "Home". Henkel. Originaali arhiivikoopia seisuga 11. juuli 2018. Vaadatud 2. oktoobril 2016. www.int.fa.com
Schauma

Schauma on Saksa juuksehooldusvahendite bränd. See kuulub ettevõttele Henkel AG ning seda turustatakse Schwarzkopfi kaubamärgi all. Markenregister www.schauma.com
TRESemmé

TRESemmé on Ameerika Ühendriikide juuksehooldusvahendite bränd, mis kuulub Suurbritannia ettevõttele Unilever. Selle lõi 1947. aastal Godefroy Manufacturing Company New Yorgis. Aastal 1968 omandas selle ettevõte Alberto-Culver ning aastal 2010 Unilever. Bittar, Christine; Positioning: Tresemme Hair Line Goes Back To Its Roots; Brandweek; [2004-06-28]; retrieved on December 24, 2007 www.tresemme.com/us/en/
Worcestershire'i kaste

Worcestershire'i kaste (või Worchesteri kaste) on kääritatud kaste, mille lõid 19. sajandi esimeses pooles John Wheeley Lea ja William Henry Perrins Worcesteri linnas Inglismaal. Leiutajad asutasid hiljem ettevõtte Lea & Perrins. Aastal 1876 otsustas Inglismaa ja Walesi kohus, et ettevõttele ei kuulu kaubamärk "Worchestershire" ning sellest ajast tuntakse seda Worchestershire'i kastmena. Worchstershire'i kastet kasutatakse tihti liha maitsestamisesks, peale selle on see mitme kokteili koostisosa (Bloody Mary ja Caesar). Kastet kasutatakse ka Welsh rabbiti, Caesari salati ja täidetud munade valmistamisel. A.1. Sauce Angloindia köök Kalakaste Austrikaste Sojakaste Henderson's Relish Soustide loend "Worcester, n.", OED Online (Briti inglise), Oxford University Press, originaali arhiivikoopia seisuga 30. märts 2022, vaadatud 30. märtsil 2022 Zuras, Matthew (11. jaanuar 2023). "The Murky, Salty Mystery of Worcestershire Sauce". Epicurious. Condé Nast. Originaali arhiivikoopia seisuga 1. märts 2023. Vaadatud 1. märtsil 2023. "It's 2009, the 40th Anniversary of 'Canada's Drink': The Caesar". That's the Spirit. Originaali arhiivikoopia seisuga 20. jaanuar 2013. Atkinson, Chef Greg (28. jaanuar 2001), "Sauce of Legend", The Seattle Times, NW source, originaali arhiivikoopia seisuga 8. juuni 2002, abetted by Lea & Perrins, reports and debunks the myth, without unveiling Lady Sandys. A very different history of Worcester Sauce, Foods of England. Song "Worcestershire Sauce" written for a "Ballad Documentary" put on by the Somers Folk Club (Malvern) in 1984
Tamarindipuu

Mitte segi ajada tamariskidega. See artikkel räägib puust. Ahvi kohta vaata artiklit tamariinid. Tamarindipuu (Tamarindus indica) on troopikas kasvav laiavõraline igihaljas lehtpuu, mis pärineb algselt Aafrikast, kuid on nüüdseks laialt levinud troopilistes piirkondades üle maailma. See liblikõieliste (Fabaceae) sugukonda kuuluv puu võib kasvada kuni 25 meetri kõrguseks. Tamarindipuu on eriti hinnatud oma viljade pärast (tamarindid), mis sisaldavad söödavat, hapuka maitsega pulpi, mida kasutatakse laialdaselt toiduvalmistamisel, eriti India, Kagu-Aasia ja Ladina-Ameerika köökides. Lisaks toidule on tamarindil kasutus ka rahvameditsiinis ning selle puitu hinnatakse ehituses ja mööblitööstuses. Puu on hästi kohastunud kuivadele tingimustele ja seda kasutatakse sageli varjupakkuva ning erosiooni tõkestava puuna troopilistes piirkondades. El-Siddig, K. (2006). Tamarind: Tamarindus Indica L. (inglise). Crops for the Future. ISBN 978-0-85432-859-8. Borah, Prabalika M. (27. aprill 2018). "Here's what you can cook with tender tamarind leaves". The Hindu. Manalo, Lalaine (14. august 2013). "Sinampalukang Manok". Kawaling Pinoy. Vaadatud 27. märtsil 2021.
Melass

Melass (ehk söödasiirup) on suhkrupeedist suhkru valmistamisel järele jääv tumepruun siirup. Seda kasutatakse nt mesilaste söödana. Anadama leib Karamellistumine Maisisiirup Suur melassiuputus Invertsiirup Panela Jaggery Kuromitsu Maillardi reaktsioon Vahtrasiirup Muscovado Pekmez Shoofly pie https://xn--snaveeb-10a.ee/search/unif/dlall/dsall/melass/1[alaline kõdulink]